ପୁଣି ପାଣିରେ ବେହାଲ ଚେନ୍ନାଇ । ଲଗାଣ ବର୍ଷା ଯୋଗୁଁ ଚେନ୍ନାଇ ସମେତ କୁଡାଲୋର, ଭିଲୁପୁରମ୍, ଚେଙ୍ଗାଲପଟ୍ଟୁ, କାଞ୍ଚିପୁରମ୍, ଥିରୁଭାଲୁର ଆଦି ଜିଲ୍ଲାର ଅଧିକାଂଶ ଅଞ୍ଚଳ ଜଳମଗ୍ନ ହୋଇଛି । କେନ୍ଦ୍ରଶାସିତ ଅଞ୍ଚଳ ପୁଡୁଚେରୀରେ ବି ପ୍ରବଳ ବର୍ଷା ଏଯାଏଁ ଲାଗି ରହିଛି । ବର୍ଷା ଯୋଗୁଁ ୧୯ ଜିଲ୍ଲାରେ ସ୍କୁଲ, କଲେଜ ଛୁଟି ଘୋଷଣା କରାଯାଇଛି ।
ପେରାମ୍ବଲୁରୁ, ଭେଲର, ରାଣିପତରେ ଆଜି ପ୍ରବଳରୁ ଅତି ପ୍ରବଳ ବର୍ଷା ହୋଇପାରେ । ଏନେଇ ଭାରତୀୟ ପାଣିପାଗ ବିଭାଗ ପକ୍ଷରୁ ପୂର୍ବାନୁମାନ କରାଯାଇଛି । ଦକ୍ଷିଣ ପୂର୍ବ ବଙ୍ଗୋପସାଗରରେ ସୃଷ୍ଟି ହୋଇଥିବା ଲଘୁଚାପ ବଳୟ ଅବପାତରେ ପରିଣତ ହୋଇଛି । ଯାହା ପ୍ରଭାବରେ ତାମିଲନାଡୁ ଉପକୂଳରେ ବର୍ଷା ମଧ୍ୟ ଲାଗି ରହିଛି । ତିରୁପୁର ଜିଲ୍ଲାରେ ସର୍ବାଧିକ ୨୦ ସେମି ବର୍ଷା ରେକର୍ଡ କରାଯାଇଛି ।
ସେହିପରି ଅଧିକାଂଶ ଜିଲ୍ଲାରେ ଆଜି ବି ପ୍ରବଳ ବର୍ଷା ଜାରି ରହିଛି । ତଳିଆ ଅଞ୍ଚଳଗୁଡିକରେ ଉଦ୍ଧାର କାର୍ଯ୍ୟ ଜୋରଦାର କରାଯାଉଛି । ଏନଡିଆରଏଫର ଦୁଇଟି ଟିମ୍ ନିୟୋଜିତ କରାଯାଇଥିବା ବେଳେ ଅନ୍ୟ ଜିଲ୍ଲାରେ ଉଦ୍ଧାରକାରୀ ଟିମ୍ ନିୟୋଜିତ ହୋଇଛନ୍ତି । ତେବେ ଆସନ୍ତାକାଲି ସକାଳ ସୁଦ୍ଧା ଅବପାତ ତାମିଲନାଡୁ ଉପକୂଳ ଅତିକ୍ରମ କରିବ ବୋଲି ଆଞ୍ଚଳିକ ପାଣିପାଗ ବିଭାଗ ପୂର୍ବାନୁମାନ କରିଛି ।
ଭୁବନେଶ୍ୱର : ନୟାଗଡର ପରୀ ହତ୍ୟା ଘଟଣାକୁ ନେଇ ଚାଲିଥିଲା ତୁମ୍ବି ତୋଫାନ । ବିରୋଧି ବିଜେପି ଶାସକ ବିଜେଡିକୁ ଘେରି ଥିବା ବେଳେ ସୁରକ୍ଷା ଦେବାକୁ ଆଗେଇ ଆସିଥିଲା କଂଗ୍ରେସ । କଂଗ୍ରେସର ନେତା ଚାହୁଁ ନଥିଲେ ଶାସକ ବିଜେଡି ଦଳ ପରୀ ହତ୍ୟାକାଣ୍ଡକୁ ନେଇ ଅଡୁଆରେ ପଡୁ ।
ଏକଥା ଆଉ କେହି ନୁହେଁ ବରଂ ଖୋଦ୍ କଂଗ୍ରେସର ବରିଷ୍ଠ ନେତା ଜଟଣୀ ବିଧାୟକ ସୁର ରାଉଥରାୟ କହିଛନ୍ତି । କଂଗ୍ରେସର ଏହି ବରିଷ୍ଠ ନେତା ନିଜ ପ୍ରତିକ୍ରିୟା ଦେଇ କହିଛନ୍ତି ଯେ ଆମ ନେତା ଦବି ଯିବାରୁ ଆମେ ଦବି ଯାଇଥିଲୁ କିନ୍ତୁ ପରୀ ପାଇଁ ଆମ ମନରେ କଷ୍ଟ ଅଛି । ଏସଆଟି ତଦନ୍ତରେ ଆମେ ସନ୍ତୁଷ୍ଟ ନୋହୁଁ ।
ଦଳର ଗୁମର ଖୋଲି ଏହି ବରିଷ୍ଠ ନେତା କହିଛନ୍ତି ଯେ, ଆମ ନେତା ଯାହା କହିଲେ ଆମେ ସେୟା କଲୁ ସୂଚନା ଯୋଗ୍ୟ ଯେ ପରୀର ପିତାମାତା ହତ୍ୟାକାରୀକୁ ଦଣ୍ଡ ଦେବା ପାଇଁ ହାରି ଗୁହାରି କରି କୋଉଠୁ ନ୍ୟାୟ ନପାଇବା ଫଳରେ ବିଧାନସଭା ଆଗରେ ଆତ୍ମହତ୍ୟା ଉଦ୍ୟମ କରିଥିଲେ । ପରେ ବିଧାନସଭା ଭିତରକୁ ଏହି ମାମଲା ପଶିଥିଲା । ବିରୋଧି ବିଜେପି ଦଳ ଯୋରଦାର ବିରୋଧ କରିବା ଦେଖି କଂଗ୍ରେସ ବି ସାଶକ ଦଳକୁ ଘେରି ଥିଲା ।
କିନ୍ତୁ କଂଗ୍ରେସ ତାର ବିରୋଧର ସ୍ୱରକୁ ବେଶି ସମୟ ରଖି ପାରିନଥିଲା । ଶାସକ ଦଳ ଅଡୁଆରେ ପଡୁଥିବା ଦେଖି କଂଗ୍ରେସର ନେତା ମାନେ ଭିନ୍ନ ପ୍ରସଙ୍ଗ ଉଠାଇଲେ ଓ ପରୀ ପ୍ରସଙ୍ଗକୁ ନେଇ ନିଜ ଆଭିମୁଖ୍ୟ ବଦଳାଇ ଦେଲେ । ମଉକା ଦେଖି ସାଶକ ବିଜେଡି ବିଧାନସଭା ଅଧିବେଶନ ମାସେ ପୂର୍ବରୁ ମୁଲତବି ଘୋଷଣା କରି ବିରୋଧିଙ୍କ ଚକ୍ର ବିହ୍ୟୁରୁ ଖସିବାକୁ ସମର୍ଥ ହେଲେ ।
ନୂଆଦିଲ୍ଲୀ : ଜଣେ ସାମ୍ବାଦିକକୁ କୌଣସି ବଡ କୁଖ୍ୟାତ ଆତଙ୍କବାଦୀ ଭଳି ଗିରଫ କରିବା ପାଇଁ ଯେ ପ୍ରକୃତରେ ଏକ ସୁଚିନ୍ତିତ ଅପରେସନ୍ ର ଆବଶ୍ୟକତା ହେବ ତାହା ହୁଏତ ଜଣେ ସାଧାରଣ ଲୋକର କଳ୍ପନା ବାହାରେ ଥିଲା । କିନ୍ତୁ ଏମିତି କିଛି କରି ଦେଖାଇଛି ମୁମ୍ବାଇ ପୋଲିସ୍ ।
ବୁୁଧବାର ରିପ୍ଲବିକ୍ ଟିଭିର ସମ୍ପାଦକ ଅର୍ଣ୍ଣବ୍ ଗୋସ୍ୱାମୀଙ୍କୁ ଗିରଫ କରିଛି ମହାରାଷ୍ଟ୍ର ପୋଲିସ୍ । ଆଉ ଆପଣ ଜାଣିଲେ ଆଶ୍ଚର୍ଯ୍ୟ ହେବେ ଯେ ଅର୍ଣ୍ଣବଙ୍କୁ ଗିରଫ କରିବା ପାଇଁ ମହାରାଷ୍ଟ୍ର ପୋଲିସ୍ ରୀତିମତ୍ ଏକ ସ୍ୱତନ୍ତ୍ର ଅପରେସନ୍ ଚଳାଇଥିଲା ।
ଏନସିପି ନେତା ଅନିଲ୍ ଦେଶମୁଖଙ୍କ ନେତୃତ୍ୱରେ ଗୃହ ବିଭାଗ ଅର୍ଣ୍ଣବ ଗୋସ୍ୱାମୀ ଗିରଫ ପାଇଁ କୋଙ୍କେଣ ରେଞ୍ଜ ଆଇଜି ସଞ୍ଜୟ ମୋହିତେଙ୍କ ନେତୃତ୍ୱରେ ୪୦ ଜଣ ପୁଲିସକର୍ମଚାରୀଙ୍କୁ ନେଇ ଏକ ଉଚ୍ଚସ୍ତରୀୟ ଟିମ୍ ଗଠନ କରାଯାଇଥିଲା ।
ସବୁଠାରୁ ବଡ କଥା ହେଲା ଏହି 'ଅପରେସନ୍ ଅଣ୍ଣବ୍'କୁ ଏତେ ଗୁପ୍ତ ଭାବରେ ସମାପ୍ତ କରାଯାଇଥିଲା ଯେ ହୁଏତ ଏହା ମହାରାଷ୍ଟ୍ର ପୋଲିସ୍ ର ସବୁଠାରୁ ଗୁପ୍ତ ଅପରେସନ୍ ମଧ୍ୟରୁ ଗୋଟିଏ ହେବ ।
ମହାରାଷ୍ଟ୍ର ପୋଲିସ୍ ଯେ କେତେ ଦକ୍ଷ ତାହା ପୁରା ଦେଶ ବାସୀଙ୍କୁ ଜଣା । ଆଉ ତାଙ୍କ ପାରିବା ପଣିଆର ତ ଅନେକ ସମୟରେ ଅନେକ ଜାତୀୟ ଗଣମାଧ୍ୟମରେ ଚର୍ଚ୍ଚା ମଧ୍ୟ ହୁଏ । ତେବେ ସବୁଠାରୁ ଅଧିକ ଚର୍ଚ୍ଚା ମହାରାଷ୍ଟ୍ର ପୋଲିସ୍ ର ହୋଇଥିଲା ଅଭିନେତା ଶୁଶାନ୍ତ ସିଂ ଙ୍କ ମୃତ୍ୟୁ ମାମଲାରେ ।
ସେବେଠାରୁ ହୁଏତ ମହାରାଷ୍ଟ୍ର ପୋଲିସ୍ ଅର୍ଣ୍ଣବଙ୍କୁ ଗିରଫ କରିବାର ଯୋଜନା ବା ଏହି ଅପରେସନ୍ ଅର୍ଣ୍ଣବର ଚିନ୍ତା କରିଆସୁଥିଲା । ଏବଂ ଏହାପରେ ବର୍ତମାପ ୨ବର୍ଷ ପରେ ଜଣେ ଇରେ୍ଟରିୟର ଡିଜାଇନର୍ ଅନଭୟେ ନାୟକଙ୍କ ମୃତ୍ୟୁ ମାମଲା କୁ ପୁଣି ରିଓପନ୍ କରି ବୁଧବାର ରିପ୍ଲବିକ୍ ମିଡିଆ ନେଟ୍ଓ୍ବର୍କର ସମ୍ପାଦକ ଅର୍ଣ୍ଣବ୍ ଗୋସ୍ୱାମୀଙ୍କୁ ରିରଫ କରିବାରେ ସଫଳ ହୋଇପାରିଛି ।
ଏହାପରେ ମୁମ୍ବାଇ ପୋଲିସ୍ ର ଏହି ଆକ୍ରୋଶମୂଳକ ପଦକ୍ଷପକୁ ନେଇ ପୁରା ଦେଶରେ ଚର୍ଚ୍ଚା ଗୋର ଧରିଛି । ଏବଂ ଅନେକ ମହଲରୁ ଏହାକୁ ନିନ୍ଦା ମଧ୍ୟ କରାଯାଇଛି ।
